Teenage Mutant Ninja Turtles II: The Secret of the Ooze

Teenage Mutant Ninja Turtles II: Kampen om Ooze er en amerikansk film fra 1991, basert på tegneserien Teenage Mutant Ninja Turtles av Kevin Eastman og Peter Laird.

Handling 
I New York City blir en ung mann ved navn Keno ved en tilfeldighet vitne til en gjeng innbruddstyver som han forsøker å stoppe. Keno, som viser seg å være en dyktig kampsport-utøver blir raskt overmannet. Men i dét alt håp synes å være ute, ankommer Teenage Mutant Ninja Turtles. De forsvinner raskt igjen etter å ha reddet Keno, og bundet fast tyvene. Teenage Mutant Ninja Turtles, som består av Leonardo, Donatello, Michelangelo og Raphael, sammen med deres mester Splinter, bor for tiden sammen med April O'Neil samtidig som de fremdeles leter etter et nytt sted å bo etter hendelsene fra deres siste eventyr. 

Ved en søppelplass gjemmer restene av The Foot og The Shredders, ledet av deres nestkommanderende Tatsu, seg. Journalist April O`Neil intervjuer professor Jordan Perry fra Techno Global Research Industries (TGRI) om en mulig lekkasje av giftig avfall. Han forsikrer April om at alt er i orden, men samtidig oppdager forskerne i bedriften deres mutasjoner på grunn av denne lekkasjen. Freddy, en spion fra The Foot, oppdager dette og rapporterer videre til resten av gjengen. The Foot kidnapper professor Perry. I tillegg blir det problemer innad blant Mutant Ninja Turtles når Raphael krangler med Leonardo, og bryter løs fra gruppen. Men Michelangelo oppdager en forlatt t-banestasjon, og anser dette som et nytt perfekt gjemmested for gjengen deres.

Skuespillere 
 Paige Turco som April. En journalist, og bekjent av Ninja Turtles og Splinter.
 David Warner som professor Jordan Perry. En vitenskapsmann som arbeider for TGRI
 Ernie Reyes Jr. som Keno. En ung kampsport-ekspert som møter Ninja Turtles og blir venn med dem.
 François Chau som The Shredder.
 Kevin Nash som Super Shredder. En mutert versjon av The Shredder.
 Toshishiro Obata som Tatsu. Shredder's nestkommanderende, og leder av Foot Clan i Shredder's fravær.
 Mark Doerr som Freddy. April's kamera-mann, og hemmelig medlem av Foot Clan.
 Michael Pressman som en nyhetsreporter.
 Brian Tochi som Leonardo: Leder for Ninja Turtles.
 Robbie Rist som Michelangelo: Medlem av Ninja Turtles.
 Adam Carl som Donatello.
 Laurie Faso som Raphael: Medlem av The Ninja Turtles.
 Kevin Clash som Splinter: En mutert rotte som er mester og farsfigur for Ninja Turtles.
 Michael McConnohie som Tatsu.

Eksterne lenker 
 

Filmer fra 1991
Secret of the Ooze
Actionkomedier fra USA
Eventyrfilmer fra USA
Kampsportfilmer fra USA
Oppfølgerfilmer